Mahmoud Refaat

Mahmoud Refaat (arabisk: محمود رفعت, også transkribert Mahmood Rifaat) (født 25. april, 1978) er en fransk-belgisk jurist som er ekspert på folkerett.. Han har fransk-belgisk statsborgerskap, og familiebakgrunn fra Egypt.
Refaat er president av the European Institute of International Law and International Relations i Brussel, Belgia. Han var talsmann og kampanjeleder for Sami Hafez Anan da sistnevnte stilte som kandidat i presidentvalget i Egypt i 2018.Mahmoud Refaat har markert seg som menneskerettighetsaktivist og forkjemper for å forebygge klimaendringer.Refaat ble nominert til Nobels fredspris både i 2019 og i 2020 for sin innsats for å få stanset de interne konfliktene i Syria, Jemen og Libya.


== Internasjonale aktiviteter ==
I mai 2018 stiftet Refaat, sammen med den tidligere statsministeren av Libya, Omar Al-Hassi, the International Action Group for Peace in Libya. Gruppen anklagde representanter fra FN, og fra De forente arabiske emirater for brudd på FNs sikkerhetsråds retningslinjer i forhold til Libya.I mars 2019 lanserte Mahmoud Refaat the Humanitarian Action Group for Yemen gjennom the European Institute of International Law and International Relations, med intensjon om å garantere mat og medisinsk utstyr til sivile i Jemen.Mahmoud Refaat uttalte offentlig at Mohammad bin Salman og Mohammed bin Zayed Al Nahyan burde bli straffeforfulgt som krigsforbrytere, siden de var hovedansvarlige for den humanitære krisen i Jemen som gjorde flere tusen sivile til offer for sult og kolera, i tillegg til alle som døde av selve bombingen som ble utført av en koalisjon bestående av Saudia Arabia og Emiratene.


=== International Action Group for Peace in Libya ===
Den 12. mai 2018 grunnla Mahmoud Refaat og tidligere statsminister i Libya Omar Al-Hassi aksjonsgruppen The International Action Group for Peace in Libya. Stiftelsen ble etablert i den tunisiske hovedstaden Tunis.Samme måned anklagde gruppa to FN-utsendinger til Libya og the United Arab Emirates for brudd på FNs sikkerhetsråds retningslinjer, og kunngjorde at den iverksatte en kampanje for å stille dem til ansvar ved Den internasjonale straffedomstolen.


=== The Humanitarian Action Group for Yemen ===
I mars 2019 kunngjorde Refaat etableringen av The Humanitarian Action Group for Yemen, gjennom the European Institute of International Law and International Relations. Aksjonsgruppens formål var å sikre tilgang på mat og medisiner for sivilbefolkningen i Jemen; ifølge FN stod landet da midt oppe i den verste humanitære krisen verden hadde sett på grunn av borgerkrigen og blokadene. Gruppen skulle også arbeide tett på det internasjonale samfunnet for å finne en fredelig løsning på konflikten i Jemen og stille de ansvarlige for retten.


== Presidentvalget i Egypt i 2018 ==
I presidentvalget i Egypt i 2018, ledet Mahmoud Refaat valgkampen til den tidligere egyptiske hærføreren, Staff Lieutenant General Sami Anan, som kampanjesjef og talsperson for Sami Anan.Da Sami Anan ble arrestert for å stille som presidentkandidat, rettet Refaat anklager mot den egyptiske regjeringen, som da ble ledet av Abdel Fatah al-Sisi, for kidnapping av Anan. Han anklaget også regimet for å arrestere medlemmer av valgkampstaben,og stabens familiemedlemmer. Etter Anans arrest kunngjorde Refaat at han ville fortsette kampanjen fra utlandet.I mai 2018, to måneder etter valget, anklaget Mahmoud Refaat det egyptiske regimet for forsøk på å ta livet av presidentkandidaten Sami Anan i fengselet i Kairo.


== Nominasjon til Nobels fredspris ==
I 2019 ble Refaat nominert til Nobels fredspris av en gruppe europeiske parlamentarikere, ledet av medlem av Europaparlamentet, Klaus Buchner, for sitt arbeid med å bistå ofre for konflikter i Syria, Jemen og Libya, samt hans deltakelse i bruk av internasjonal lov. i Libya for å bidra til å avslutte den pågående Libyske borgerkrigen.I 2020 ble han nominert for andre gang til Nobels fredspris av den tidligere libyske statsministeren Omar al-Hassi, sammen med flere universitetsprofessorer for den rollen han hadde spilt i Libya for å hjelpe til med å få slutt på væpnet konflikt.


== Referanser ==